### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 10. juni 2025.

###

Renovering og ombygning af 48 1-rums plejeboliger og 10 2-rums plejeboliger til 36 nye boliger samt fælles opholdsarealer.

### Resume

Byrådet besluttede den 16. august 2023, at 48 1-rums boliger på plejehjemmet Møllestien skulle renoveres og sammenlægges til 28 2-rums boliger. Dertil skulle 10 større 2-rums boliger også renoveres, så der samlet blev 38 boliger på plejehjemmet. Det har efterfølgende i plan-lægningsfasen vist sig mere hensigtsmæssigt at reducere boligantallet fra 38 til 36 boliger på grund af byggetekniske forhold.

De 36 boliger bliver fordelt på otte større 2-rums boliger, 26 traditionelle 2-rums boliger og to store 1-rums boliger. Ændringen betyder, at der er behov for at justere i projektindholdet. Indstillingen anmoder om bevilling og frigivelse af anlægsrådighedsbeløb til etablering af de nye boliger.

Den foreslåede renovering og ombygning af plejehjemmet Møllestien opgraderer plejehjemmets boliger, fællesarealer og personalefunktioner til et tidssvarende niveau, hvor tilgængelighed, hjemlighed, fællesskab og arbejdsmiljø kan tilgodeses i langt højere grad.

### Beslutningspunkter

Det indstilles:

At 1) den foreslåede justering af ombygningsprojektet fra 38 til 36 boliger godkendes.

At 2) der godkendes en samlet anskaffelsessum på 87,9 mio. kr. incl. moms til opførelse af 36 almene plejeboliger, og at der optages lån i Kommunekredit på 88% af den samlede anskaffelsessum vedrørende 36 almene plejeboliger, svarende til 77,4 mio kr.

At 3) der gives tilsagn om støtte til projektet på statens vegne i henhold til almenboligloven, og at der gives bemyndigelse til Magistratsafdelingen for Teknik og Miljø til at godkende skema A og B vedrørende 36 plejeboliger med servicearealer.

At 4) der meddeles en samlet anlægstillægsbevilling til almene plejeboliger på 80,4 mio. kr. incl. moms, og at der meddeles en samlet anlægsbevilling på 8,2 mio. kr. excl moms til opførelse af servicearealer i tilknytning til plejeboligerne, og at der meddeles anlægsindtægtsbevilling på 1,4 mio. kr. i statsligt servicearealtilskud til 36 nye boliger. Bevillingerne finansieres som beskrevet i tabel 3-5.

At 5) grundsalgsindtægten afregnes med “salg af grunde/bygninger til ældreboliger”.

At 6) der frigives rådighedsbeløb, som vist i tabel 3 og 4.

At 7) mindreforbruget på 2,1 mio.kr. placeres på ”modernisering Ældreboliger”.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-05-2025

Anne Simonsen: 5

Fremsendes til [adresse] med bemærkning, at Magistraten i mødet den 27. maj 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sundhed og Omsorgs indstilling af 22. april 2025.

Udvalg: Sundheds- og Omsorgsudvalget

Dato: 18-06-2025

Anne Simonsen: 3

Mik Nilsson, Pia Dahl og Zacharias Toft kunne tiltræde indstillingen i overensstemmelse med Magistratens anbefaling.

Margit Dahl, Ulf Carlsen, Louise Toft, Berit Klausen tog forbehold.

Udvalg: [adresse]

Dato: 25-06-2025

Anne Simonsen: 25

Tilbagesendes Magistratsafdelingen for Teknik og Miljø og Magistratsafdelingen for Sundhed og Omsorg med bemærkning, at byrådet i sit møde den 25. juni 2025 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 18. juni 2025.